
E MAYORNAN PREOCUPA 


E mama Elaine Byrne 
continuamente ta bibando den un 
mundo di tristeza. Tanto miedo y 
susto ta parce igual cu ya a bira 
su mihor amiga. E ta sinti su mes 
un mama inocente cu no por 
brinda su yiu homber chiquito, 
Eddie, e yudanza necesario cu e 
mester. E ta sinti su mes un mama 
cu a ser bandona den e mundo 
aki. Y te ainda Elaine no por a 
logra na encontra un docter, cu 
por yuda su yiu homber chiquito 
pa e por recupera for di su 
enfermedad incomprendible na 
Inglaterra y den e mundo aki. Na 
su cas cu ta kedando na Liverpool, 
Inglaterra, Elaine di 26 aña ta 
hibando un bida yen di preocu- 
pacion. Su yiu homber chiquito, 
Eddie, di apenas tres aña ya pa un 
periodo largo no kier come nada. 
Ta mas cu mil dia caba, cu ningun 
sorto di cuminda no a pasa entre 
e lipnan di Eddie. Y no tin ningun 
docter cu tin un splicacion pa 
esaki, ta kico Eddie su enfermedad 
lo por ta. 


"Esey ta berdad," e mama di Eddie 
a bisa, "mi'n por compronde te 
ainda ta pakico mi mester sufri 
tanto asina. Pasobra tan pronto cu 
un dia nobo cuminza, ya e speranza 
cu Eddie lo por come of bebe algo, 
ta cuminza traha riba mi nervionan. 
Pero si, mi no ta perde e speranza 

ZUZAAAKALAA- 


cu mester por yega un dia, cu 
Eddie lo por come normal manera 
tur otro mucha. Hasta nos a trata pa 
logra cu Eddie por come normal, 
pa medio di bolonan y Ice cream, 
carni y macuto yena cu diferente 
sorto di fruta, pero te ainda ningun 
sorto di resultado. Eddie ni siquiera 
ta laga su miradanan cai riba tur € 
cos dushinan, cu nos ta pone pa e 
come. Ai no," e mama cu'n desgusto 
den su voz a bisa, "ta sa mes, mi no 
sa kico pa haci mas, pa mi por mira 
mi yiu homber come, pa di manera 
aki mi por sinti mi mes tranquil 
manera tur otro mamanan." 

E specialista docter Choonara di 
Alder Hey Children's Hospital a 
confirma e noticia tan straña aki. 
"Nos como docter no por nenga, 
pero pa nos tambe esaki ta un 
enfermedad, ainda no conoci riba 
tereno di docter. Eddie no ta tuma 
nada mes den su boca, ningun 
sorto di cuminda, lechi of fruta. Y 
mi persona como un docter di 





mucha, naturalmente ta sinti mi 
mes culpable, como cu ningun di 
nos como docter, no por compronde 
e tipo di su enfermedad. Pero si, 
riba tur otro tereno, Eddie ta un 
mucha homber chiquito cu ta 
gozando di un salud perfecto. Otro 
sorto di problema si, Eddie no ta 
duna nos, "docter Choonara 
sacudiendo su cabez a bisa. Y na e 
tono cu e docter a bisa esaki, 
sinembargo ta duna di compronde 
cu e no ta satisfecho pa su trabou 
como docter di mucha. "Pero kico 
haci mas," e docter a bisa aserca, 
"nos lo mester trata pa lucha te ora 
nos realiza, ta kico e berdadero 
enfermedad di Eddie lo por ta cu ta 
causando su salud." 


Eddie actualmente tin su tres aña di 
edad. "Ah," e mama di Eddie 
hisando su schoudernan a bisa, 
"ainda mi ta corda, e dia cu Eddie 
a nace. E la bin na mundo den un 
condicion saludable y sin ningun 

problema. Pero tan pronto cu e la 
cumpli su diez dia cu e la nace, cu 
e la cuminza nenga su tetero. Eddie 
no kier a tuma e tetero ni pa nada di 
mundo. Despues di dos dia, mi a 
tuma e decision pa hiba Eddie na 
hospital. E docternan a haci 
diferente test y saminacion cu 
Eddie, pero nan no por a logra 
determina e problema cu ta 
causante di su enfermedad." E 
docter di Eddie ta di opinion, cu e 
mester por tin gas di mas, cu por ta 
e causa cu Eddie no kier come 
nada. 

"Pa e motibo aki nos a haci un 
operacion cu e paciente chiquito 
aki, pero sin e resultado cu nos a 
spera," e docter a bisa cu'n voz 
calmo. "No a bin ningun sorto di 
diferencia den e stoma di Eddie." 


E unico solucion cu a keda, ta pa e 
docternan por a pone un slang cu 
ta bai pa su stoma, pa di manera aki 
Eddie por ser cria. Na e slang di 18 








"MAS CAYENTE CU E SOLO" 


E emisora mas cayente cu e solo pa su programacionnan conoci di alto nivel 


ariba tur tereno, ta prueba di nos progreso 


Sintonisa Bo emisora preferi pa programanan special y transmisionnan 


vivo y directo for di varios parti di Aruba 








inch, Eddie por haya e alimentacion 
necesario cu e mester, cada tres ora 
tanto durante di dia como anochi. 
E tata di Eddie ta tin e siguiente di 
conta: "Pa straña cu mi palabra por 
resona, pero ta asina ta, e slang no 
ta duna ningun sorto di molester na 
mi yiu homber chiquito. Eddie ta 
hasta hunga riba vloer cu su coi 
hunganan gatiando riba vloer. 
Como su tata, mi tin hopi duele 
mes di Eddie, como cu mi no kier 
pensa mes, ta kico di futuro despues 
Eddie lo por tin, mientras cu e no 
ser recupera di salud. Ademas te 
ainda Eddie no tin ningun sorto di 
interes pa come nada. Y si encaso 
mi mester duna Eddie un kuki mes, 
e ta tira esey manera ta algo normal 
esey ta, den e sala. Pero si," e tata 
di Eddie a bisa, "cu tin vez Eddie ta 
duna un señal di ta pretende di kier 
come cu un sonrisa grandi riba su 
cara. Pero na momento cu nos 
mester complace Eddie cu algo pa 
e come, e ta nenga esey manera ta 
algo masha normal esey ta. E ta un 
yiu cu nunca nos no por hiba Eddie, 
na un restaurant pa e por come 
algo hunto cu nos como su 
mayornan. Y esaki ta algo cu ta 
duel tanto mi señora como mi per- 
sona hopi mes. No tin ningun res- 
taurant cu ta existi di un menu, cu 
nos lo por ordo algo pa Eddie, 
p'asina e tambe por come algo. Y 
bo por kere mi, pero mi a yega di 
sinti mi mes caba inagradable den 
un restaurant, ora cu e hendenan 
sintando ey den, con nan a keda 
mira den nos direccion, pasobra 
nos no a ordo nada pa Eddie, mescos 
cu ta algo cruel nos ta haciendo cu 
nos yiu homber chiquito." 

"Tanto mi persona como mi señora 
ta bibando cu e speranza, cu pronto 
por yega un dia, den cual nos por 
mira Eddie, come di un forma 
normal sinta na mesa disfrutando 
di un bon caminda manera tur otro 
mucha." 

Tanto e mama y e tata di Eddie ta 
spera cu e palabra cu e docter a 

bisa nan, cu un dia por ser realiza. 
"Esey ta berdad," e docter a declara, 
"pasobra sinembargo como docter 
nos ta di opinion, cu despues di 
tempo Eddie lo recupera for di su 

enfermedad. Y ora cu Eddie lo tin 
mas aña di edad, ta sigur cu e lo 
come tur clase di cuminda, di un 
manera normal manera tur otro 
hende." 

E PASEO DI E ATARDI 





Doris tabata sinti su mes orgulloso, 
cu su yiu muher chiquito por ta 
sinta atras den auto serca su abuelo 
y abuela. E caminda na e momento 
ey no tabata mucho ocupa cu auto. 
Doris por a tende con su yiu muher 
chiquito ta hariendo di contento, 
ora cu Doris su atencion diripiente 
a ser kita. Y den un seconde di 
tempo Doris y su famianan a bira 
victima di un accidente fatal. Un di 
e autonan cu tabata riba caminda a 
perde control y a enfrenta e auto di 
Doris. Doris na e momento ey 
ainda, a trata pa controla su auto, 
pero envano. Cu un desordo 
enormé e dos autonan a dal contra 
otro. Ta igual cu a dura un siglo, 
prome cu e auto di Doris cu'n 
yoramento enorme causa pa e 
tirenan por a logra para. Esey ta e 
ultimo cu Doris ainda por recorda. 
Un cuarto di ora despues di e 
accidente fatal, un cantidad di 
autonan di polis, bombero y tambe 





TAN BUNITA 


Doris Sturgle su entusiasmo ta grandi, na momento cu tur 
su placer e tabata manehando su auto riba e caminda 
grandi. Un combersacion na e momento ey tabata ser haci 
entre su mama y tata, y tambe entre Doris su yiu muher 
chiquito, Greta. Un musica romantico ta resonando for di 
radio di e auto di Doris. Cu un cara contento Doris por a 
tende con su yiu muher chiquito Greta di tres aña ta 
papiando su idioma inocente di un mucha. 


tres ambulance bou di sirena, a 
yega na e sitio di e accidente. 
Den e auto ta tin tres persona 
cu no tabata reacciona mas. 
Docter Malt a pasa su man 
door di e glas di e auto, cu 
tabata kibra, y a pone su 
dedenan riba e corazon di e 
mucha muher chiquito. Pa 
sorpresa di e docter e por a 
considera cu e corazon di e 
mucha muher chiquito ainda ta 
funcionando, aunque cu ta 
hopi swak mes. "Okay 
compañeronan!" E docter a 
grita. "Akinan mi tin un di e 
victimanan cu mester ser salva 
inmediatamente!" 


E comandante di e bomberonan a 
para mira e situacion critico pa un 
rato y a bisa: "Nos lo mester zaag e 
dak di e auto, pasobra e porta sigur 
nos no por logra pa habri esey." 

E trabou a principia pa por salva e 

E neuroloog cu a keda positivo 


victimanan for di e auto. E noticia 
aki a logra haya su espacio den 
varios medionan di prensa. 
"Accidente serio di dos auto cu a 
enfrenta contra otro, a laga atras un 
saldo di dos morto." Tanto e tata y 
e mama di Doris no a logra 

sobrevivir entre e impacto cu a 
tuma lugar. Mientras cu Greta di 
tres aña a bai den un coma. E paseo 
di e atardi tan bunita a resulta den 
algo fatal pa Doris. E la logra perde 
su mama y tata den e impacto cruel 
ey. Doris mes a logra sali bibo for 
di e accidente, cu solamente un 
corta bastante grandi na un di su 
mannan. Doris mester a trata pa 
lubida e pena cu a rondona su 
persona. Y e ta tin tur su razon pa 
haci esey. Doris tabata sa, cu e tin 
un deber grandi su dilanti. E mester 
trata pa lucha cuanto cu e por, pa 
salva su yiu muher chiquito cu a 
bai den coma. Doris a ser ocupa pa 
nerviosidad na momento cu e la 
baha for di un taxi dilanti hospital, 
pa bai mira su yiu muher chiquito. 
Doris por a sinti e holornan di e 
remedinan cu ta cubriendo e hos- 
pital na momento cu e la drenta 
paden. 

"Halo," Doris a grita un 
verpleegster. "Ta posible cu mi por 
haya ayudo, pa informa, con ta 
siguiendo cu e salud di mi yiu 
muher chiquito?" | 
"Mi ta bai informa pa bo," e 
verpleegster a contesta cariño- 
samente. "Tuma un stoel y pronto 
bo ta ser yuda." 

Doris a hala un rosea profundo y 
despues a tuma asiento riba e stoel. 
Despues tambe diripiente Doris no 
por a domina su nerviosidad mas y 
a cuminza yora. "Ai mi bon Dios, 
mi a perde mi mayornan, pero por 
fabor mi bon Dios, salva mi yiu 


muher chiquito. E ta e unico tesoro 


cu a keda den mi bida." 


Pero despues tambe Doris a bira 
mas posetivo y a bisa den su mes": 
"Mi tin cu percura pa mi por haya 
mi yiu muyer chiquito pa mira." 
Doris no por a domina su 
nerviosidad di un mama mas, y a 
bai direccion pa e camber di Inten- 
sive Care na unda su yiu muher 
chiquito tabata drumi den coma. 
Pa medio di un bentana chiquito 
consistiendo di un glas rondo, Doris 

por a mira su yiu muher chiquito 
drumi sin ningun movemento den 
su curpa. E luznan skerpi di e cam- 
ber ta mandando su claridad riba e 
curpa di su yiu muher chiquito. E 
por a reconoce cu esey ta Greta, su 
yiu muher chiquito. E por a ripara 
esey na un di su meanan cu ta 
saliendo for di e laken blanco. 

E anochi ey Doris a yega su cas 
cansa y for di rosea. 

"Doris, mi a caba di traha koffie pa 
bo y e ta bon fuerte," su amiga 
Diana a dirigi su mes na Doris. "Mi 
ta calcula cu bo mester ta hopi 
cansa mes, pa e bishita cu bo a haci 
na hospital. Bebe bo koffie tran- 
quil y despues bo por bai relaha bo 





mes den bo camber te ora bo pega 
soño." 

"Pero Diana, mi no kier bai drumi. 
Mi tin miedo pa mi no pega soño, 
pa mi no keda sin tende e telefon, 
si esaki mester resona. No lubida 
cu mi yiu muher chiquito ta den 
coma, y cu e por pasa den cualquier 
situacion critico. Y si esey mester 
pasa, mi kier e ora ey, pa ta na su 
lado." 


Cu pasonan grandi Doris a cana 
riba e mainta ey, pa bai mira su yiu 
muher chiquito cu ta kedando den 
hospital di un edificio di varios 
piso halto. Na e momento ey Doris 
por a sinti con un stik duro a dal 

den Su cabez. Ta con e lo encontra 
Greta su yiu muher chiquito? Un 
poco rato despues e la dirigi su mes 
na e recepcion, y a informa pa 
number di e camber di su yiu muher 
chiquito. 

"Señora, camber dos intensive 
care," Doris a haya tende. "Tende," 
e dama tras di e balie ainda a bisa, 
"bo ta bai den gang ey te na final, 
y despues bo ta encontra e camber 
na bo banda drechi." 

"Hopi danki," Doris a contesta, pa 
despues cana bai den direccion na 
unda e la ser indica. Yegando den 
e camber, Doris por a ripara, cu su 
yiu muher chiquito ainda ta den e 
mesun estado critico. Doris no por 
a domina su mes y a grita: "Pero 
caramba, nan no tin un mihor docter 
den e hospital aki! Esaki ya ta 
demasiado leu for di su lugar, loque 
ta tumando lugar aki den." 

Pa un rato Doris mester a hala un 
banda, pa un brandcar cu di un 
forma liher ta ser moviendo den e 
gang di e hospital. Doris no a pensa 
su mes mucho, y a tuma e decision, 
pa bai busca mas informacion serca 
e docter cu ta atendiendo su yiu 
muher chiquito. 

"Señora," e docter a bisa, "bo yiu 
no ta den un situacion critico, y por 
dura tres siman ainda, prome cu e 


por sali for di coma." e docter a 
bisa cu'n voz calma tras di su 
lessenaar. 

Doris a trata pa domina su mes 
tendiendo esey. Pero di paden mes, 
Doris tabata herbe di rabia. E tabata 
sinti igual, cu e docter ta haciendo 
wega cu su persona. Pero Doris a 
dicidi di conforma su mes cu € 
palabra di e docter, y a dicidi pa bai 
su cas. Na momento cu e taxi a 
bandona e lugar na unda e hospital 
ta situa, Doris un vez mas a bira su 
cara atras, pa e por mira e hospital, 
na unda su yiu muher chiquito a 
keda tras den un situacion critico. 
Doris no por a domina su tristeza 
mas y a saca un lenso for di su tas, 
pa e por a seca su lagrimanan. E 
dolor di un mama cu ta sufriendo 
pa su yiu muher chiquito a podera 
completo di su persona. 


E dianan no a para keto y tampoco 
e añanan. Doris ta mirando televi- 
sion na momento cu e telefon a 
resona. Doris despues di a lanta e 
telefon for di e haak, no por a 
domina su mes y a cuminza grita di 
contento. Un biaha mas pa di tanto 
vez Doris a cuminza yora. Pero e 
biaha aki no di tristeza, pero di 
contento. E mensahe cu Doris a 
haya for di e docter, a percura pa 


tur su emocionnan por a funciona. 
Despues di 17 aña largo, su yiu 
muher Greta a logra sali for di 
coma. Greta a bai den coma cu su 
3 aña y a bin na su conocemento 
atrobe te cu 20 aña di edad. Greta 
nunca no a haya e oportunidad pa 
por a goza di su infancia. 

"Esaki ta algo increible," e 
neuroloog a bisa, "pasobra Greta 
no a keda cu ningun daño cu por a 
efecta su salud, of ser un strobacion 
den su caminda, pa e por hiba un 
bida normal. Pa mi esaki ta un caso 
aparte riba su mes. Pasobra loke e 
mama tin na su cas awor, ta un 
bunita yiu muher di 20 aña y 
completamente salud. Pero si ta 
asina," e docter a bisa aserca, "cu 
Greta ainda ta hopi inocente awor 
como un mucha muher grandi." 


Greta ta un mucha muher inteli- 
gente y a logra siña papia hopi 
liher di loke por a ser pensa. 

"Ainda mi'n por logra domina mi 
lagrimanan," Doris a bisa despues 
di varios luna. "Pero como mama 
di Greta, mi tin e gran deber pa siña 
mi yiu muher, di tur loke e mundo 
ta pertenece. Mi'n ta kere cu ningun 
momento mes, mi mester kita mi 
bista for di Greta. Mi yui muher ta 
hopi inocente ainda. Pasobra mi 

tin sigur, cu lo tin hopi mucha 
homber joven, cu lo kier provecha 
for di su curpa bunita. Nan no lo 
tene cuenta, cu Greta riba e tereno 
aki, ainda ta completamente 
inocente. Y mi no ta gaña," e mama 
a sigui bisa, "pasobra Greta ta kere 
tur loke ser bisa na su persona. Pa 
e motibo aki, por lo pronto mi a 
laga sera e telefon. Y tampoco mi 
no ta permiti, pa Greta bai den 
parque, si e no ta den mi compania. 
Ainda mi por corda, con mi a laga 
Greta su so na cas, pa mi por a bai 
cumpra un pizza. Ora cu mi a 
regresa Cas, mi a encontra algun 
mucha homber joven den cas, cu 
Greta a invitanan pa drenta paden, 
pa nan por pasa pret cu otro. Y ta 
bon cu mi a yega na tempo, pasobra 
ya Greta tabata dispuesto pa entrega 
su curpa. Pero mi por compronde 
esey," Doris a bisa cu'n tono leu for 
di agradable. "E pober te ainda ta 
inocente. Pasobra, no lubida cu ta 
cu su tres aña Greta a bai den 


coma, y a recupera te cu su 20 aña 
di edad". 


Despues cu Greta a pasa un test 
chiquito, e la ser acepta na school. 
E juffrouw di su school ta tin e 

siguiente di conta: "Greta pa mi, ta 
un mucha muher hopi inteligente. 
Semper Greta ta luci den klas, pa e 
bunita cifranan cu e ta logra di 
haya. E ta un mucha muher, cu bo 
mester por gusta y stima. Pero tan 
pronto cu school termina, y si e 
mester bai cu bus di school, semper 
e ta ser rondona sigur pa un diezun 
mucha homber cu ta trata pa drenta 
den un combersacion cu Greta. 
Pero e mucha hombernan ey ta na 
altura di e situacion di Greta, y pa 
e motibo ey nan no ta trata di haci 
ningun daño na e mucha muher 
ey. Pero un biaha si, Greta por 
poco a cai den trampa, na momento 
cu'n joven masculino, a gaña Greta 
cu e ta un asistente di e docter di 





Greta. Y Doris a kere e joven ey cu 
ta tin mal intencion. Pero un di e 
amigonan di Greta for di school, a 
ripara loke ta pasando, y a logra pa 
stroba cu un abuso sexual cu por 
oco Greta a ser confronta cu esey. 
mama di Greta mes di esey a 
isa: "Como mama di Greta, mi lo 
tuma tur e preocupacion, pa Greta 
no ser engaña, pa ningun sorto di 
homber cu ta buscando solamente 
aventura cu mi yui muher. Mi lo 
keda cuida Greta, te ora cu e 
encontra e mucha homber di su 
soño. Y te na momento cu nan subi 
e trapi di altar pa ser bendiciona 
como un pareha casa, anto e ora ey 
mi por ser un mama feliz cu a logra 
cumpli cu mi deber." 

"Y si bo no ta stop di haci 
mala mucha, mi lo laga 
yama Benny Nisbett pa bo!” 

bai na un dierentuin?" "Mama, papa a coi mi cos di hunga!" 


10 








AB? hi DI TOP 95 Y SU PASION PA CABAY. 


Abi Boye mientras tanto ya a cumpli 
su 19 aña y Susstimacion pa cabay 
te ainda ta existi fuertemente. "Mi 
no ta gaña," At bisa, "pero 
ami cu mi cabaynan ta pertenece 
na otro. Mi pasión pa cabay ta algo 
hopi grandi." Abi a laga mi per- 
sona admira su cabaynan, mientras 










“mi ta tk MO mi diezun aña 
y pa sorpresa di un y tur, mi a logra 


amazona. Bo mes por; im 





E publico a acudi na masa grandi na Rancho El Paso. Varios di nana pre ent 


talvez, con orgulloso mi a keda na 
e momento ey, Abi a bisa cu'n voz 





puesto. “Pero si, e no tabata algo 
facil," Abi sacudiendo su cabez a 








mi a ser Plerin for di solo" na 
momento cu'n aplauso grandi a 
resona. Y despues tambe mi a ser 





ersona y tambe duna mi nan 
jalabra di felicitacion." Abi pa un 
sa su lipnan cora riba otro 
ss a bisa: "Y na e momento 







ey mi mester a siña biba cu e 


realidad, cu berdaderamente mi a 
drenta den e mundo di cabay cu un 
titulo halto. For di e dia ey tambe 
mi a sigui gana tras di otro. Pero 
si," Abi a bisa aserca, mescos cu t 
tin momentonan di victori 
tambe periodonan di derot 





"Mi no ta gaña, pero cabay a bira 
un parti principal den mi bida," 


11 a 










Abi pa un momento a 
pone su cara bunita, 
limpi y atractiva bon 
forma den mi direccion. 
Abi despues di a caricia 
su cCcabaynan pa di 
tantisimo vez cu tabata 
den nan stal, a invita mi 
persona pa nos bai sinta 
na mesa pa un mihor 
combersacion. Den un 
di e salanan un cantidad 
di trofeo cu Abi a logra 
conquista ta luciendo 
bunita formando asina e 
adorno di su hogar. Un 
potret grandi di su famia 
riba cabay cu ta colga na 
muraya, ta duna di 
comprende cu enverdad 
nos ta na e cas di un gran 
amazona. Un esfera di e 
mundo di cabay 
completo ta reinando den 
e cas. Un rato despues 
nos a tuma lugar den ve- 
randa di e cas, na unda 
un brisa fresco ta 
penetrando. Despues cu nos a sinta 
den veranda Abi a kibra e silencio 
y a bisa: "Y bo sa con mi a cuminza 
drenta e mundo di cabay? No?" 
Abi a reacciona cu animo. "Ta 
asina, cu tur esaki a principia, como 
mi omo antes tabata propietario di 
Rancho El Paso. Y como cu semper 
mi a haya e mundo di cabay algo 
fantastico y actractivo, mi'no a 
perde tempo pa cuminza practica 
pa domina un cabay. Y despues 
tambe e deseo a drenta mi, pa por 
tin mi propio cabay. E ora ey, no a 
resta mi nada otro mas, pa aserca 
mi tata y forsa su persona, pa mi 

por logra haya mi propio cabay. 
Kere mi, pero ainda mi por recorda 
con mi tata a reacciona na e 
momento ey." 

Abi a hari y a imita su tata: "Awor 
si ta bon. Ta mihor bo duna mi e 
oportunidad pa pensa riba esey. 
Mi lo bai pensa kico ta kico. Pasobra 
no lubida cu un cabay ta gasto y 
tambe e mester ser bon cuida!" 


"Y riba un dia mi a haya e sorpresa 
di mi bida. Mi tata a cumpra un 
cabay. Bo mes talvez por imagina 
bo con contento nos tur a keda na 
cas," Abi hariendo a bisa. "Mi no ta 


gaña, pero na e momento 
ey mi a manera keda sin 
rosea, cu mi no ta tin e 
palabra bastante pa por 
a gradici mi tata manera 
debe ser," Abi a bisa cu'n 
sonrisa limpi y preciosa 
riba su cara. Un sonrisa 
cu a ser adapta na su 
persona tan amable. 
"Oh, e cabay tabata un 
regalo hopi valioso mes 
pa mi persona. E dia ey 
mi por a sinti mescos cu 
ta dem cielo mita, 
mientras cu e anochi ey, 
ningun momento mi por 
a sera mi wowonan ora 
cu mi a bai drumi. 
Continuamente mi 
pensamento a ser dirigi 
riba e cabay, cu mi a 
haya regalo for di mi 
tata. Ta igual cu ta un 
mundo nobo a habri su 
porta pa mi persona." 
Abi su wowonan na e 
momento ey a bolbe 
brilla di contento y e por a sinti e 
pasion atrobe cu e tin pa cabay. Su 
lipnan cora a forma un sonrisa 
amable riba su cara y e la bisa: "E 
cabay cu mi a haya tabata un yewa, 
cu mi a stima hopi mes. Pero apenas 
cu nos ta tin e cabay ey dos dia, cu 
nos tur na cas inespera a encontra 
nos mes den un tristeza. E cabay a 
bira hopi malo mes. E la haya e 
malesa koliek. Esey ta un 
enfermedad cu mayoria vez e 
cabaynan ta muri di esey. Y bo por 
kere mi," Abi a bisa, pero e dia ey 
mi a yora te cu mi no tabata por 
mas. Mi a keda totalmente 

desconsola. Pero mi tabata hopi 
contento mes y domina pa alegria, 
dia cu mi cabay a recupera. Pero ai, 
ta asina tur cos ta sinta den otro aki 
na mundo," Abi hisando su 
schoudernan a bisa. "Pasobra si e 
cabay no a recupera, anto mi tambe 
lo a balanza sigur riba e drempel di 
morto. Pero danki Dios, cu esaki 
no tabata e caso, Abi a bisa cu'n 
voz gedemplo. "Pasobra no lubida 
cu mi pasion pa cabay ta algo sin 
final. Y akinan mi no ta contando 
un storia, pero e puro realidad." Pa 
un momento Abi bisti den un short 
bruin combina cu'n blusa blanco a 
dirigi su mirada pafor. Un trupial 
na e momento ey a para riba un di 
e foyonan di un mata y a laga su 
canto resona di un forma precioso. 
Un canto cu a ser produci igual 
cu'n serenata cu tur su sintimiento 
dirigi pa Abi. Un rato despues e 
trupial cu su color oranje y preto a 
bati su halanan y a bula bai rumbo 
pa e naturaleza cu Aruba ta 
pertenece. Abi a bolbe tuma 
palabra y a bisa: "Y bo sa kico 
tabata mas bunita na e momento cu 
e cabay a recupera, cu nos a percura 
pa e la haya up yiu." 





"Pero loke cu e cabay a yega di 
logra te ainda mi'n por lubida esey," 
Abi a bisa cu un tono orgulloso. 
"Tabata riba un dia, cu mi cabay a 
bai competi aki na Aruba den un 
competencia internacional. Mi 
cabay a ser cori pa un jinete y e la 
logra e promer puesto. Y e la ser 
considera como un di e mihor 
cabay di mundo. E la haya e puesto 
di algun di e cabaynan cu ta 
pertenece di paisnan grandi. Bo 
por imagina bo algo asina? Abi a 
puntra cu'n cara satisfecho. "Na e 
momento ey tambe cu e cabay a 
gana, mesora un cantidad di 
fanaticonan di cabay a aserca nos. 
Nan kier a cumpra e cabay pa un 
suma hopi halto mes. Ah, ta asina 
e asunto ta den e mundo di cabay, 
Abi a bisa y mi tata a tuma e 
decision pa bende e cabay. Pero 





pa tur 


despues mi tata mes a haya duele 
cu e la haci esey. Pero kico haci 
mas!" Abi a bisa mientras cu e la 
leun un poco mas confrontable 
den su stoel. Pa un momento Abi a 
keda mira su dilanti leu den su 
pensamento y despues a bisa: "Y 
bo sa con yama e cabay cu mi ta 
uza pa competi? No? Pensa bo 
bon," Abi a bisa." E cabay yama 
Libertador-Santa Cruz. Bo no a 
spera esey no? Nos a duna e cabay 
e nomber ey, como cu e la nace 
riba e mesun fecha cu +Betico 
Croes," Abi a bisa sonriente. "Pero 
lamentablemente, cu awor mi no ta 
mucho activo mas den e mundo di 
cabay. Mi ta dedicando mi tempo 

na mi trabou na e emisora Top 95 
F.M. y tambe como mi ta bayendo 
school di anochi. Y pa mi e school 
ta algo di hopi importante, pa 
mayan mi tin un bon futuro." 

Tambe Abi a yega di competi na 
Corsou na unda dos vez a conquista 
e promer puesto. Sinembargo Abi 
tin un ilusion cu ta ocupa su per- 
sona. "Mi deseo grandi ta pa por 
presencia e competencianan grandi 
manera Colombia, Santo Domingo 
y Puerto Rico. Varios di nos 
muchanan si a yega di bai competi. 
Pero ami mes no por a logra esey, 
pa motibo cu durante e periodo ey, 
mi no ta tin un cabay pa competi," 
Abi a bisa cu'n voz desapunta, "Y 

bo sa kende tambe ta core cabay? 
Mi ruman homber. E tabata e mihor 
den su categoria. Pero ah," Abi a 
reacciona, "mi ta kere cu mi ruman 
homber a desgusta pa motibo cu e 
la yega di sali na di dos lugar. No 
por ta otro," Abi a bisa aserca. "Mi 
ta calcula cu mi ruman homber 
podiser no a gusta, ora cu e Huez a 
bisa tur loke cu e la comete di error. 
Mi ta kere cu bo mes por saca bo 
conclusion, kico esey tin di 
nificacion ora cu e Huez dilanti tur 
e publico presente, ta blsa 
directamente tur loke bo a haci di 
error. Y kere mi, pero si bo no por 
contra esey, bo curpa lo bira frieu 
y cayente pareu. Of," Abi hariendo 
a bisa, "bo lo herbe di rabia. Pa mi 

Abi den compania di su famia 





cabay ta hunga un parti grandi na 
mi corazon. Coremento di cabay ta 
algo asina fantastico, cu mi ta di 
opinion, cu mas mucha muher 
mester drenta den e deporte aki. Y 
ademas e ta un arte riba su mes," 
Abi cu'n voz orgulloso a bisa. "Y 
mi tin sigur, cu esnan cu cuminza 
cu e deporte aki, hamas nan lo 
bandona:e mundo di cabay. Pa un 
rato Abi a mantene un silencio y 
tabata igual cu bo por a tende con 
su corazon ta marcando e ritmo di 
felicidad. 


"Esey si ta un bon pregunta cu mi 
no a spera," Abi hariendo a bisa. 
"Claro cu mi tin un boyfriend! Esaki 
toch ta algo normal? Mi a sera 

conoci cu Tony, na un jam 
(exercisio). Eynan mi tabata papia 
cu tur hende, menos cu Tony." Pa 
un momento Abi a mantene su 
rosea aden y despues cu un sonrisa 
a bisa e siguiente: "Pero Tony 
ningun momento no a haci caso, 
pasobra mi no tabata papia cu su 
persona. Encontrario, pasobra 
despues Tony a trata na conquista 
mi pa gana mi amistad. Y Tony a 
logra esey," Abi a bisa tratando di 
laga su voz resona mas poco-poco 
cu ta posible. "Despues tambe Tony 
a cuminza bishita mi na cas y nos 
ta tin un amistad grandi pa otro. Y 
tur loke nos dos tin pa conta otro, 
nos tabata haci esey. Y mi tin cu 
bisa e berdad, pero Tony ta un 
persona hopi atento mes. Mi ta 
corda ainda, dia cu e la bisa mi: 
"Abi, mi por tin e honor pa pone bo 
na altura, cu entre tur mi amiganan, 
bo persona ta esun di mas cariñoso 
cu mi tin." Y asina tambe e amistad 
di Abi y Tony a principia pa otro. 
Un sonrisa bunita na e momento 
ey a ser forma pa su lipnan cora 
riba su cara. Abi a hala un poco 
mas serca di e mesa y a leun su 
cabez riba su man robez. Den e 
wowonan di Abi ta lesable e 
amistad cu e tin pa Tony. "Y bo sa 
kico ta mas pret di Tony? Abi a 
bolbe tuma palabra na su encargo. 
"Cu Tony no tabata sa nada mes di 
cabay. Ainda mi por corda, e 
promer biaha cu e la bin serca mi 
na cas. Mi a invita Tony pa bin core 


. cabay. Pero e tabata tin asina tanto 


miedo, cu e no kier a subi e cabay 
ni pa nada di mundo. Pero cu tur mi 





tranquilidad, mi a costumbra Tony 
cu e idea ey. Y Tony a tuma un 
curashi y a subi e cabay yen di 
miedo,” Abi hariendo cu tur su 
energia a conta. "Pero tur dos biaha 
cu e la subi e cabay, e la cai abou, 
kere mi, pero mi no tabata por a 
domina mi harimento na e 
momento ey. Y e mas pret ta, cu 
Tony a consumi su mes un mundo 
riba mi, y a zundra mi cu e 
palabranan aki: "Tende, bo'n ta 
worry mes cu mi a cai no! Ta ki coi 
loco esaki a para bira awor!" 
"Pero ya," Abi hariendo a bisa, 
"No ta ami por yuda cu e la cai for 
di e cabay. Ta Tony mes a haci tof- 
tof pa demostra mi, cu e por core 
cabay. Y cu Tony ta tin miedo ta 
berdad, como cu ta mi ta esun cu a 
wanta e cabay pa Tony," Abi ainda 
hariendo cu tur su curpa a bisa. 


"Pero Tony tabata haci como cu 
sifuera cu e tabata sa di cabay 
mucho mas mihor cu mi. Pero e la 
keda di ca. Compronde mi bon," 
Abi a bisa hariendo, "cu mi mester 
hari, pasobra ta dos biaha Tony a 
cai for di e cabay. E promer vez e 
cabay a tira Tony den kadushi y e 
di dos vez tanto Tony y e cabay a 
cai plat abou na tera. E di dos vez 
cu Tony a cai, si mi a spanta un 
mundo. Pero Tony no a perde 
curashi, y e la mustra mi, cu e ta bai 
subi e cabay atrobe. Ai, "Abi cu un 
tono di compasion a bisa, "Tony 
simplemente kier a demostra mi 
con fuerte e ta. Pero e pober no a 
logra triunfa." Pa un momento Abi 
a pasa su lipnan cora riba otro. Su 
cabeinan preto manera un nubia di 
cielo tabata rondona su cara limpi 
y preciosa. Con?" Abi a reacciona 
riba un pregunta. "Bo sa, bo a 
lanza un pregunta di sorpresa na 
mi persona". Cu lo por yega un dia 
cu nos amistad pa otro lo por ser 
bendiciona cu un matrimonio? 
Hmmm," Abi sonriente a bisa. 
"Esey por lo pronto lo keda un 
secreto di amor." 

E guerrra artistico den aire entre 
nos emisoranan dia pa dia ta 
peorando mas y mas. --- Y bo 
por a tende caba, cu tanto e voz 
di Berta Wolff di Top F.M. y di Ivo 
Janes di canal 90, ta ser imita 
casi perfectamente na dos di 
nos emisoranan? --- Y bo ta na 
altura caba, cu e cancion di 
Vicente Kelly, den scochi di bo 
mama ta resonando na varios di 
e emisoranan di Corsou? --- E 
animadora di Top 95 F.M. Liesje," 
E DAMA DI MEY- ANOCHI" su 
sintonia ta consisti tambe pa 
varios D.J. nan di e otro 
emisoranan. --- Liesje su 
programa musical ta special- 
mente; pa esnan cu ta bai drumi 
y no por pega soño of pa esnan 
cu ta bai drumi y no tin gana di 
pega soño. --- Wel-Wel. --- Y bo 
a tende caba cu pronto un di nos 
Clubnan Nocturno di fama y 
luhoso, pronto lo bai sera su 
portanan y cu e club aki lo bai 
pertenece na pasado? --- Y kico 
ta di berdad cu na Tele-Aruba 
tin un romance cu ta 
floreciendo, y cu pronto esaki lo 


termina den un matrimonio? --- — 

Y bo sa caba, cu ora bo casa, ta 
bo señora cu tanto bo a stima, 
ta esun cu tur fin di luna ta habri 
su man bo dilanti, pa ricibi e 
envelop cu ta consistiendo di bo 
salario? --- Wel-Wel-Wel. --- Y 
bo sa pakico ora cu e 
ambtenaarnan mester resa, 
semper nan ta resa cu wowonan 
habri? --- Correcto. --- Pa "Dios" 
no kere cu ta na soño nan ta. -- 
- Wel-wel-wel. --- Y bo ta na 
altura caba cu e animador di 
radio, Edward Peters, despues di 
un periodo largo di descanso 
atrobe ta sinta tras di e 
microfonnan di Top 95 F.M.? --- 
Y cu un descanso largo asina, te 
ainda ta ser haci solamente pa e 
ambtenaarnan? --- Wel-wel-wel. 
--- Erin Croes propietaria di e 
emisora Magico F.M. ta ser stima 
pa su oyentenan cu ta consisti 
pa mayoría parti di juventud, ta 
ser considera pa un animadora, 
cu sa con pa comunica cu su 
oyentenan, p'asina e por alivia 
cada tristeza cu ta rondona un 
corazon? --- Erin Croes 
propietaria di e emisora Magico 
F.M. ta ser considera pa su 


como un 


admiradoranan 
berdadero tesoro humano. --- Y 
bo a tende caba di e Viagra cu a 


ser lanza riba mercado 
especialmente pa e ambte- 
naarnan? --- E Viagra aki ta 
specialmente pa ora cu un 
ambtenaar mester haya un 
belleza di un mucha muher nan 
dilanti, p'asina nan por tene nan 
wowonan hancho habri y stijf- 
stijf. --- Wel-wel-wel. --- Un di e 
programanan musical cu ta 
causando un furor y cu ta duna 
e otro emisoranan hopi dolor di 
cabez, pa nan no perde e guerra 
artistico cu ta reinando den aire, 
ta e programa musical Skina 
Cayente cu ta consisti di 
cantonan na papiamento, y cu 
ta ser presenta pa Jimmy Oduber 
tur diadomingo na Radio 
Galactica. --- Y bo a tende di e 
ambtenaar cu a yega cas atardi 
for di su trabou y a bisa su señora: 
"Mi amor, por fabor, tosa un 
biaha mas, ya pa asina mi por 
encontra mi cama? --- Wel-wel- 
wel. --- Y bo ta na altura caba, cu 
e Voz sexy cu ta resona tur 
mainta na Hit 94 F.M. ta 


pertenece na esimpatica belleza, 
Julisa Figaroa? --- Julisa Figaroa 
ta pertenece di un voz sexy cu 
ta un sorto di stimulacion, cu 
por pone cualquier corazon 
brota di felicidad. --- Pero si, bo 
no mester trata mes, pa 
conquista e belleza aki, como cu 
tanto su corazon y e nobleza di 
su alma ya ta ocupa. --- Y bo a 
tende caba, cu Lengita di e 
Revista Focus, ta buscando un 
machine automatico cu por 
produci redo? --- Ra-Ra. --- Y bo 
mes no a keda straña cu Estrella 
a ser derota cu score di 5-2 pa e 
team Hulandez Willem II? --- Y 
ta di con Estrella no a usa pa e 
wega aki e productonan cu ta 
ser propaganda pa e astrologo 
Gina di Top F.M. conoci como e 
vacilon di atardi, pa e 
productonan awa di suerte y 
awa di potencia? --- Y bo sa 
pakico e president di Estrella 
Maikel Lopez, no ta usa un 
olifanti den su team di bala? --- 
Correcto. --- Pasobra pa di 
promer, e no sa con pa haci pa e 
por bisti un olifanti un sapato di 
bala, y ademas e no sa 
tampoco ta con e lo por logra 
na mara e veternan di e sapato 
di bala! --- Wel-wel-wel. --- Y bo 
tambe no ta contento cu na 
Aruba nos no conoce e palabra 
corupcion? --- Wel-wel-wel. --- 
Ruvette Dirks di Canal 90 ta un 
animadora cu ta consisti di un 
voz romantico y ta existi di un 
pasion limpi, bondad y un 
dulzura original, cu e por ser un 
abogado pa por defende 
cualquier corazon di un persona 
masculino, pa nan ta liber atrobe 
di nan sufrimento of derota. --- 
Ruvette pa medio di su 
cancionnan romantico cu e ta 
manda den aire, sigur lo por 
brinda bo e yudanza necesario, 
pa bo por encontra e amor ideal, 
cu por trece paz den bo corazon. 
--- Y Do ta na altura tambe, pa 


S, 
Sai 


tur esaki Ruvette di Canal 90, no 
ta exigi ningun sorto di pago? - 
-- Ruvette di Canal 90 ta ser 
considera como e "Reina di tur 
emisoranan". --- Y bo sa si tur e 
ilegalnan cu ta na Aruba, mester 
bula na e mesun ora den halto 
pa solamente algun centimeter, 
y laga cai atrobe riba nan pia, cu 
Aruba lo sufri di un temblor 
catastrofe? --- Wel-wel-wel. --- 
Y bo ta na altura caba cu e 
cantante y alavez animador di 
Radio Antillano Ramphis Tromp 
a muda pa Radio Revolucion y 

cu awor Ramphis Tromp ta 
pertenece na e revoluciona- 
rionan? --- No ta conoci cu ainda 
si, cu e directora di e emisora 
aki, lo por a priminti Ramphis un 
puesto di general. --- Wel-Wel. - 
-- Y bo sa pakico un ambtenaar 
nunca no ta Sacudi su cabez? --- 
Correcto. --- Pasobra pa di 
promer e ta algo mucho 
cansable, y ademas den e cabez 
di un ambtenaar no tin nada pa 
sacudi. --- Wel-wel wel. --- Y bo 
tambe no ta consumi bo mes, 
pasobra na Aruba nan ta 
haciendo demasiado redo??? 

Cu honor ta manda un sincero 
palabra di felicitacion pa tur 
nos Tatanan cu nan 


dia tan precioso 

FIBRA NATURAL 
TA SUMAMENTE 
BON PA MANTENE 
BO FIGURA DEN 
UN CONDICION 


PERFECTO Y 
ACTRACTIVO 


Poco-poco nos a costumbra cu e berdad, cu 
un bon alimentacion ta necesario pa mantene 
nos den bon salud y keda asina cu e energia 
necesario. Pero simplemente como cu nos a 
costumbra pa come productonan menos 
saludable, manera pan blanco of cuminda cu 
apenas nos mester kauw, nos ta causando 
nos salud un daño sin cu esaki ta necesario. 














Un di e mihor cuminda cu ta pertenece den e mundo aki, 
ta alimentacion di vezels (Fibra Natural), zemelen, cual 
ta hopi consehable pa trata na evita cu bo por haya 
seramento di barica. Esaki a haci cu pan di volkoren 
(Volkorenbrood) ta ser poni mas y mas riba e menu den 
cushina. Loke talvez hopi di nos no sa ainda, ta e hecho 
cu vezels den cuminda tambe ta hunga un parti hopi 
importante den e lucha pa mantene bo mes cu un figura 
slank. 

Bo mester por sa esaki: cu un sneechi di volkorenbrood 
ta tene bo stoma mucho mas yen cu un sneechi di pan 
blanco. Y esaki no ta asina solamente cu volkoren- 
brood ta duna bo mas trabou pa kauwmento, pa motibo 
cu e ta ser mengua cu mas speeksel, pero tambe e 
vezelnan den su contenido ta parce cu e ta bira mas 
grandi. Y ta un hecho, cu cuminda cu ta pertenece di un 
riqueza grandi di vezels, ta keda mucho mas hopi di 
loke bo por imagina den bo stoma. Cu e resultado cu bo 
ta haya menos hamber durante e dianan. Testnan cu a 
ser haci cu hendenan gordo, a resulta cu e grupo cu a 
haya un dieet cu ta rico na vezel, a baha di peso mas liher 
cu esnan cu a participa cu un dieet sin extra vezel. Y 
esaki no a resulta asina pasobra cu Vezel ta evita barica 
sera. 


Y bo tin e deseo pa alimenta bo mes cu mas vezels? 
Anto den promer lugar cambia bo sistema di come. 
Percura pa bo desayuno ta consisti di vezels. Come 

solamente pan di volkoren y evita e sucunan Cu 
inmediatamente ta cambia den bo paden pa vet. Trata pa 
no come bolo of algo por estilo. Pero si, laga bo stoma 
saborea di berduranan fresco manera nan a ser crea pa 
nos naturaleza. Por ehempel come e tomatinan cu nan 
simiyanan. E appelnan cu nan casca y tambe e 
comcombernan chinees tanto cu nan casca y simiya. 


Nan tur ta percura pa bo tripanan 
por funciona di un manera natural. 
Pa un extra yudanza, bo por trata 
pa tuma e tabletnan cu ta consisti di 
vezel. Esakinan ta especial pa bo 
por baha di peso di un forma 
saludable. Esaki no ta trata di 
remedi, pero si como vezel, cu por 
brinda bo e yudanza necesario pa 
un bida nobo y saludable. Vezels 
ta evita e sentimento di hamber y 
ademas ta rem bo gana pa come. 
Ademas e ta regla e funcionamento 
di bo tripa den un forma normal. E 
resultado di esaki ta, cu bo ta sinti 
bo mes cu energia y mas saludable. 
Ademas bo ta rebaha di peso di un 
sistema responsable pa bo salud cu 
ta di gran valor pa bo persona. 

Sylvia Tromp no ta un desconocido riba e tereno di Farandula 
y tampoco den e mundo di Radio. Actualmente Sylvia Tromp 
den su tempo liber ta trahando como animadora 
conhuntamente cu Sidney Tromp na e emisora "Mega", na 
unda nan dos ta formando un pareha ideal. Na e emisora 
"Mega" nan dos tin e programa "Sabor y Sentimiento”. Un 
programa musical cu ta alcanza cualquier corazon humano. 
Sylvia su hobby preferido ta canta ranchera, bolero y balada. 
Esaki Sylvia ta gusta haci, pa di e manera aki, e por manda 
un mensahe claro y directo pa tur e corazonnan cu ta den 
necesidad. Tambe Sylvia ta pertenece di un encanto pa 
bailamento. Sylvia Tromp actualmente ta ocupa e trabou di 
ambtenaar na directie di posterij. E momento mas feliz pa 
Sylvia ta, ora cu e por regala e mihor regalo cu por ser 
regala, regalando su bondad, sonrisa, y su cariño pa tur 
esnan cu tin necesidad di esaki. Sylvia Tromp enverdad ta 
pertenece di un corazon valioso y di oro. 

NOS BIEUWNAN TA CONTA 


c LEYENDA HOROROSO 


DI CALABAS Y NOORD 
NA AROBA DORANTS SIGLO 17 








Matty Modonio ta un mucha muher Italiano cu a bin residencia na Aruba hunto cu su tata Cornelie pa algun 
par di aña atras. Matty di 19 aña di edad ta goza di un stimacion grandi na Calabas unda cu e ta bibando. Cada 
ayudo cu Matty por contribui na esnan cu conoce, semper e tabata haci esey cu'n sonrisa bunita riba su cara. 
Matty hunto cu su tata a bin biba na Aruba, na momento cu e señora y mama di Matty a fallece. E tata no por 
a soporta un bida sin su señora, pa cual motibo e promer barco cu e la haya, e la subi bordo hunto cu su yiu muher 


pa di cual manera e la yega Aruba. 





Autor: MARIO KOOLMAN 
Compila pa: Theolindo Lopez.. 

Tempo cu e tata di Matty tabata 
hopi malo na cama, e la laga yama 
Matty serca su persona y a bisa su 
yiu muher lo siguiente: "Matty, ta 
manera ta ayera nos a yega Aruba. 
Enverdad mi ta tin un bida feliz 
akinan entre e Arubianonan cu a sa 
di acepta nos. Pero e dianan no a 
para keto, mi a bira bieu y mi ta 
sintiendo cu pronto mi no ta serca 
bo mas. Na momento cu ta asina 
leu, bo lo hereda un tesoro valioso 
di mi. Bo lo ricibi esey for di Manuel 


mi mihor amigo. Cu e tesoro ey, bo 
por hiba un bida feliz, pa cual bo 
por viaha pa otro paisnan y haci e 
compra cu bo ta desea.” 


Matty no por a domina su tristeza 
riba e dia cu su tata despues di 
oranan di merdia a fallece. Mas 
tanto ainda ora cu e trahador cu 
morto, a hunta e tata su curpa 
completo cu vinager p'asina e 
morto por keda den un condicion 
considerable, te ora cu e atardi 


yega pa e ser dera. E curpa sin bida 
di Cornelie a ser poni drumi riba un 
paña blanco grandi. Y na momento 
cu e ora a yega pa e morto ser dera, 
nan a lora e paña completo rond di 
e curpa sin bida di e tata di Matty. 
Matty a yora lagrimanan cayente 
na momento cu e la tuma despedida 
di su tata cu tanto e la stima den e 
mundo aki. 

Matty a hereda un fortuna grandi 


consistiendo di varios oro, =: 


prendanan y joyanan, tur di 
clasenan di un valor grandi. Pero 
aunque cu Matty ta un mucha 


muher cu ta gusta y stima pa tur * 


hende cu conoce su persona, 
sinembargo e mucha muher aki 
ningun momento a ripara, cu tin un 
hende homber cu ta dirigiendo cada 
paso cu e mester haci, cu mal 
intencion. E homber ey tabata di 
opinion, cu ta algo inhusto cu Matty 
ta pertenece di un riqueza asina 
grandi, mientras cu e mes como un 
homber mester hiba un bida di 
pobreza. Casi tur dia Matty por ser 
encontra den compania di si mihor 
amiga, Corina. Aunque cu Corina 
tin un enamorado, sinembargo ta 
sobra bastante tempo pa e dos 
amiganan aki por sali y divirti nan 
mes. 


Mientras tanto e homber cu mal 
intencion a keda persigui Matty cu 
su mal wowonan. E no por 
costumbra cu e idea, cu e mester 
hiba un bida miserable, cu casi e 
no tin e manera pa e por come tur 
dia manera debe ser. Esey ta algo 
indespensable pa e homber ey. 
Poco-poco a surti un idea den e 
celebro di e homber ey. 

"Caramba," e homber miserable a 
pensa den su mes, "mester por 
existi un manera, pa mi por yega 
na pertenece di e riqueza di Matty". 
Y e homber sinverguenza ey, riba 
un dia a tuma un decision pa un 
plan diabolico cu a penetra den su 
cabez. Tabata durante un dia, cu e 
homber ey a logra horta un cuchui 
grandi for di un conocir di su per- 


cumple 

sona. "Ha-ha-ha," e homber 
sinverguenza a hari den su mes, 
"porfin pronto mi por sali for di mi 
maldito pobreza. Matty e dama 
rico ey no por salba for di mi 
mannan. Ademas ta mi obligacion, 
pa mi por percura pa libra for di e 
situacion critico cu mi ta den. E 
mucha muher ey ta pertenece di un 
riqueza te di mas. A yega tempo pa 
mi termina cu mi bida di idiota." 


E atardi ey, Matty a kita poco vet di 
un porco cu a ser mata pa un joven 
conoci di su persona. Despues cu 
Matty a basha e vet di porco den un 
cocolishi grandi, e la pone un repi 
di paña den e vet, y a laga e vet seca 
den un frescura produci pa un palo 
di watapana. Despues di esey Matty 
a bolbe bai paden den su cas, pa 
prepara su mes pa e por bai sali cu 
su amiga. Na momento cu tabata di 
e leu ey, Matty a sali pafor y a pasa 
man cu e cocolishi. Cu dos palo di 
boonchi di mondi, e la freganan 
contra otro, pa e por a haya can- 
dela. Na momento cu Matty a logra 
esey, e la pega e paña cu tabata 
funciona como mecha na candela. 
Matty a bai cu e cocolishi paden y 
a bisa den su mes: "He-he, awor mi 
no mester preocupa mas pa ora mi 
regresa cas, cu mi mester encontra 
mi mes den scuridad." E anochi no 





tabata di e scur ey, na momento cu 
e homber sinverguenza cuida- 
dosamente a drenta den e camber 
di Matty. "Oh, ha-ha-ha!" E homber 
a bisa den su mes. "A ser mas facil 
cu mi por a pensa, pa mi por a 
encontra e fortuna di Matty. Exita 
pa e ladronicia cu e ta cometiendo, 
e la para cambia di un sinverguenza 
pa un homber sumamente 
peligroso. Mientras cu e ta tin algun 
joyanan den su man, cu'n cara 
satisfecho e la bisa den su mes: 
"Awor si mi ta pertenece di tur loke 
mi ta desea." 


Na e mesun momento ey Matty a 
yega na su cas. Matty ni siquiera 
por a haya e oportunidad pa por a 
grita di spanto, na momento cu un 
man fuerte a tene su persona, 
mientras cu den e otro man un 
cuchui grandi tabata refleha e 
claridad di e candela di e cocolishi. 
"Oh mi Dios," Matty di susto casi 
no por a pronuncia e palabra ey 
manera debe ser, "por fabor no 
haci mi daño!" Diripiente tambe e 
cuchui grandi a ser cuchilla den 
Matty su pecho pa e por a hala su 
ultimo rosea. Na momento cu Matty 
sin bida a kita cai abou, e homber 
cruel por a mira e pechonan bunita 
y tentativa di Matty. 

"Oh, e criminal a bisa den su mes, 

"ki un mucha muher tan preciosa 
pa e edad cu e tin." 

Loke cu a sigui despues, casi no ta 
existi palabra pa un mihor 
splicacion. E criminal a lora e curpa 
sin bida di Matty den un laken 
grandi for di su cama, y a pega e 
dama joven na candela. Na e mesun 
momento ey tambe e criminal a 
bandona e cas di su victima. 
Sinembargo e criminal ningun 
momento por a pensa cu e candela 
lo bai expende su mes cu vlamnan 
cora y grandi. Tur e hendenan den 
vecindario y tambe esnan cu por a 
mira e humanan diki y preto, a core 
yega serca pa yuda paga e candela. 





"Ban mira!" un di e ayudantenan 
masculino a grita. "Laga nos trata 
mas liher cu ta posible, pa mira cu 
Matty no por ta den e cas!" Y un 
poco despues diripiente a resona 
un voz. "Boso bin yuda mi! Mi a 
encontra cu'n cadaver!" E cadaver 
a resulta di ta di Matty. Casi tur 
esnan cu tabata presente e ora ey a 
cuminza yora. Despues un voz di 
un hende homber a resona e 
siguiente: "Laga nos trata cu nos 
maximo esfuerzo, pa logra capta e 
criminal ey mas liher cu ta posible. 
Sigur esaki no lo bai ser algo facil, 
como cu e criminal no a laga ningun 
rastro atras". E candela enverdad a 

percura pa ningun rastro di e crimi- 
nal keda atras. 


Un y tur na Aruba tendiendo e 
noticia cruel ey, mesora a ser ocupa 
pa miedo y ansha. Ningun hende 
no tabata sinti e tranquilidad cu 
Aruba conoce mas. Un y tur a 
cuminza tira bon bista cu nan no 
por logra na indentifica e ladron 
criminal. E amiga di e difunto casi 
tur dia tabata bou di yoramento. 
Un fuerte enfermedad a afecta e 
amiga di Matty pa varios dia. Su 
enamorado varios vez, a trata pa 
trece e calma cu e corazon di Corina 
merece cu e siguiente palabranan: 
"Mi amor, mi ta di opinion cu bo ta 
sufriendo demasiado pa e perdida 
di bo amiga. Si bo mester sigui 
yora tanto asina, esey lo afecta bo 
salud." 

A pasa tres luna cu e asesinato a 
tuma lugar. Corina a logra na 
domina su mes un poco. 
Sinembargo Corina ta hibando un 
bida cu e recuerdonan bunita y 
inolvidable di su amiga, cu a 
encontra su morto di un forma 
cruel. Tabata riba un anochi cu 
Corina y su enamorado tabata sinta 
den un poco claridad cu e candela 
den un cocolishi grandi ta 
mandando. Corina y su enamorado 
tabata combersando cu otro, ora 
cu diripiente algo straña a tuma 
lugar. Corina su curpa a cuminza 
tembla completo, mientras cu su 
cara a bira cora y lagrimanan a 
cuminza aparece den su wowonan. 
"Pero mi amor, ta kico ta pasando 
cu bo?" su enamorado cu'n voz 
espantoso a puntra. Su enamorado 
a haya e susto di su bida, ora cu 
diripiente e cabez di Corina a 
cuminza drai tur rond, mescos cu e 
no ta pega na su curpa. 
"Noat NO ass 2% Noooo . . . . 
Corina a grita di e tantisimo miedo 
cu a podera di su persona. 
"Ouuugh! Mi no por mas!" Corina 
sclamando a bisa. Su enamorado a 
core pa trata yuda Corina gritando 


e siguiente: "Ai mi amor, pero awor 
bo ta parce totalmente un otro 
muher!" Bisando e palabra ey 
tambe, e enamorado di Corina a 
core bandona e cas pa busca ayudo. 
No a tarda di e tanto ey, cu e la 
regresa atrobe cu tres otro hende 
homber. Mesora un di e 
hombernan cu a ripara den ki 
situacion Corina ta a sali rapi- 
damente pa busca un curandero. 


Despues cu e curandero a duna e 
tratamento necesario na e dama 
joven, Corina a conta e siguiente: 
"Mi tabata mira den e candela di e 
cocolishi, ora cu diripiente e can- 
dela cu su vlamnan cora a cambia 
pa e color berde pa despues e la 
bira biña y por ultimo a bira geel. 
Despues un cadaver di un mucha 
muher a aparece cu cabei tur bruha 


den otro riba su cabez. Despues e 


muher cu ta den e candela a move 
su boca den mi direccion, pa cual 
e siguiente palabranan a penetra 
den mi oido." 

Y kico e cadaver di e mucha muher 
ey a bisa bo?" E curandero tabata 
kier sa. "E la bisa mi, cu mi amiga 
Matty a ser mata pa un homber 
bordugo, y cu Matty a haci e 
peticion, cu su morto ta desea, pa 
venganza ser tuma riba su asesino 
cruel. E dama den e candela a 
conta, cu e criminal a ataca Matty 
den su camber y a cuchilla Matty 
cu un cuchui grandi. Y tambe e la 
laga mi sa, cu e criminal ey yama 
Pedrito y cu e mester paga cu su 
morto, pa loke cu e la comete 
cruelmente cu Matty mi amiga!" 


Mientras tanto a acudi mas hende 
na cas di Corina. Un y tur a bai di 
acuerdo pa busca e homber cu ta 
yama Pedrito p'asina e por ser 
castiga. "Pero ta con bo sa sigur cu 
ta un tal Pedrito a mata bo amiga?" 
Un di e personanan a puntra. 
"Pasobra, figura boso cu nos mester 
haci esey y e homber ey resulta di 
ta completamente inocente." 


"Pero boso kere mi por fabor!" 
Corina a bolbe tuma palabra na su 
encargo. "E muher cu a aparece 
den e candela a papia den nomber 
di mi amiga. Y mi amiga kier mira 
su bordugo castiga di un manera 
cruel y pa e por yega na su morto, 
como cu e ta un bordugo cu por 
ser fatal tambe pa asesina un of 
mas hende!" Un panico a cuminza 
reina na e momento ey entre esnan 
presente. "Pero mi no ta kere cu 
nos ningun, no conoce un tal 
Pedrito. Of por lo menos e mester 
ta biba den un otro bario. "E solo 
ya tabata halto, ora cu diferente 
hende hombernan cu a conoce 
Matty a cuminza trata pa encontra 
e criminal. Despues di hopi 
buscamento den e mondinan, 
porfin e buscadornan a logra 
encontra un casita cu ta traha di 
lodo y yerva. "Tende," un di e 
buscadornan a bisa, "nos lo bai cu 
solamente dos persona den e 
casita, pa controla cu si ta akinan 
Pedrito ta bibando." Ora cu e dos 
hombernan cu tur nan cuidou a 
drenta den e casita, nan por a 
tende un movecion cu ta saliendo 
for di un cuarto. E porta di e 
cuarto a resulta di ta mas habri cu 
e ta sera. Diripiente e dos 
buscadornan por a tende un voz 
bisando: "Ai, pero ki suerte mi tin, 








“RADIO GALACTICA” 


cu nunca mi no a ser haya, como e 
culpable pa esun cu a mata e mucha 
muher joven y actractiva. Y 
tampoco nan no a descubri tur loke 
mi a horta for di e dama ey. Ha-ha- 
ha, awor si pronto mi lo busca un 
barco pa bai biba un mihor bida for 
di Aruba," e criminal a bisa mientras 
cu e la laga e prendanan pasa di un 
man pa otro. 


Na e mesun momento ey tambe, e 
dos buscadornan a core drenta den 
e cuarto di e criminal pa captura e 
bordugo. Pero prome cu e dos 
buscadornan kier a realiza nan mes 
bon, cu e criminal a logra sali for di 
un bentana di e cuarto y a core bai 
pa despues desaparece den e 
mondinan grandi. "Ban mira y haci 
liher," un di e buscadornan a grita 
den direccion di e otro hombernan. 
"Nos mester por logra haya e crimi- 
nal ey den nos poder sea bibo of 
morto!" Un rato despues nan por a 
logra mira e criminal scondi tras di 
algun mata di tuna. E buscadornan 
cu piedra den nan man a cuminza 
core den e direccion di e criminal. 
Pero e bordugo no a perde tempo, y 
e tambe cu pasonan grandi a trata di 
evita cu e por ser gara, Pero mucho 
leu e no por a yega, ora cu pa su 
mala suerte e la cai den un rooi cu ta 
kedando na Noord. E criminal a 

trata ainda pa lanta, pero e no a 
logra. Un cantidad di piedra a ser 
tira den su direccion pa su 
buscadornan. E di promer piedra 
cu a ser tira di un forma fuerte, a 
logra dal e criminal den su lomba. 
E no por a haci nada mas na e 
momento ey pa e dolor cu a causa 
su persona. Un poco rato despues 
e criminal cu a mata Matty a keda 
completamente dera bou di e 
tantisimo piedranan cual a forma 
su graf den e rooi seco. Na e mesun 
momento ey tambe e buscadornan 
a cuminza grita: "Sinverguenza, 
ladron, bordugo, asesino di Matty. 
Ha-ha," un di e buscadornan a 
grita hariendo, "awor si bo victima 
Matty por hari den su graf di alegria. 
Su deseo a ser cumpli. Pedrito, bo 
por sosega tranquilmente den e 
rooi. Y cu bo restonan lo por putri 
den e rooi, y cu e piedranan cu a 
dera bo resto hunto cu e muscanan 
y bichinan, lo por ser e adorno di 
bo graf!" ! 


E fam Modonio original ta bin for di 
Italia, pero mas den e añanan cu a 
ocuri, Registro Civil na Aruba a comete 
un error y a cambia esaki pa Maduro. 
No ta nada straña cu awendia nos ta 
pertenece awor di dos clase di Maduro. 
E diferencia por ser nota tanto den nan 
color mas bruin y tambe na nan cabei. 

cereatividad Sexy 





Riba Mercado 


Lingerie ta algo cu ta pertenece pa haci su bon uso. Pero no 
ta tur ora esey ta e caso. Den mayoria caso nan ta ser usa pa 
demostra un curpa con sexy e por ta. Cu esey nan kier atrae 
y conquista un persona na nan gusto. Pero mester ser comenta 
cu lingerie no a ser fabrica pa show eseynan, pero pa nan por 
ser usa den e mihor forma cu ta posible. Sinembargo esey no 
a haci ningun influencia riba e creatividad di Tania Ferrier. 


Tania Ferrier cu tur su entusiasmo 
a cuminza traha riba su fantasia cu 
e la crea. E resultado a bira un 
coleccion cu behanan dorna cu 
colornan, dibuhonan y sumamente 
divertido. 

"Ai si," Tania a bisa, "e resultadonan 
di mi creatividad, enverdad a 
resulta den behanan sexy y 
humoristico. Mi por bisa, cu nan ta 
behanan cu por tin un gran 
nificacion, pa e damanan cu haci 
uso di nan. Pasobra bo no mester 
lubida, cu ta un bistir ta locual ta 
crea bo personalidad. Y como cu 
nunca no a ser pensa den e direccion 
aki, mi a bin riba e idea pa introduci 
behanan sexy riba mercado. E 
cambio ey bo mes por ripara esey 
na mi modelonan. Pero si, mi kier 
avisa bo, cu bo por miranan 
solamente, pero bo no por mishi cu 
nan ora cu e ta den su uso. Serca mi 
persona, cada hende muher por 
encontra algo cu ta adapta 
specialmente pa nan curpa." 

Y akinan Tania no ta papiando 
solamente di e sizenan di e 
behanan, cu e la introduci riba 
mercado. Tania a crea algo cu sigur 
cada dama lo bai aprecia su 
productonan. 

"Esey ta berdad," Tania a bisa cu'n 
voz tentativo, "pasobra ta cual 
hende muher no kier pone un hende 
homber den tentacion? Ta hasta 





asina, cu tin damanan cu ta escohe 
pa un top, cu ta pertenece di un 
pintura cu wowonan serio y sexy, 
cu su partner no por domina su 
mes mirando esey. Ademas tambe 
bo ta encontra damanan cu no ta 
gusta, pa mannan di un hende 
homber mishi cu nan. No ta un 
mentira, cu un dama ta gusta pa di 
promer vez cu e la encontra cu su 
partner, cu ya e persona ey den 
promer instancia, ya kier cuminza 
caricia su pechonan. E damanan 
mas tanto ta desea, pa ta nan ta e 
persona cu mester deposita un 
hende homber den tentacion, pa 
nan por permiti esey. Mi por bisa 











esaki, como cu mi mes ta un tipo di 
muher, cu ta gusta pa laga un hende 
homber, poco-poco ser hambra 
prome cu e por mishi cu mi. Of 
mihor bisa, ta mi persona ta esun 
cu kier pone un homber den 
candela, pa e por logra haya e 
amor cu e ta desea di mi. E creacion 
di mi behanan ta mas tanto, pa e 
damanan por hinca un spanto den 
nan admiradornan, pa nan no cai 
asina facil den nan trampa." 

Hopi chistoso ta e modelo di un 
B.H., cu dos man pinta, cu di un 
manera hopi decente ta tene e 

pechonan di un dama den nan 
balanza necesario. 

"E beha aki ta papia pa su mes," 
Tania cun hari a bisa. "Pasobra e 
mucha muher aki ta demostra, cu 
su pechonan no mester di ningun 
homber pa ayudo. Y segun mi 
persona, cu esaki ta un di e behanan 
te ainda mas solicita. Y kico bo 
mes ta opina di un beha asina? E 
beha aki ta specialmente, pa e 
mamanan cu ainda ta dunando 
pecho na nan babynan. Mi mes ta 
di opinion, cu e B.H. aki ta 

pertenece di un color asina bunita, 
cu e baby sigur lo bebe for di e 
pecho di su mama cu tur su placer, 
pa e lechi natural cu e ta haya pa 
alimenta su mes. Gracioso no? Pero 
mi ta calcula, cu e B.H. cu mas lo 
causa sensacion, ta e tipo cu ta 
pertenece di dos pistol di awa! Ha- 
ha," Tania a bisa hariendo, "mi ta 
kere cu esaki lo por causa hopi 
furor mes, cu durante un fiesta di 
cumpliaño pa e hende hombernan, 
cu kier pone e damanan den un 
inseguridad." 

Ariba día di Tata, un alegria total ta reinando den mi corazon, pa 
tin e honor di por manda un palabra di felicitacion na tur nos tata 
riba nan día. 


| 
) 
Í 
i 
j 
| 
| 
, 
| 
| 
i 
/ 
/ 
: 
| 
a 
| 
| 





Un Tata, for di nos nacemento a drama sodornan costoso pa por 
a mantene nos y guia nos riba e bon caminda. Pa e motibo aki, ban 


uni hunto, pa su corazon por brilla di felicidad. 

